**29.03.2023.**

**E-pasta nosaukums**

Par papildu finansējumu no 2023. gada 1. aprīļa un šī brīža aktualitātēm

**E-pasta teksts**

Nacionālais veselības dienests (turpmāk – Dienests) informē par izmaiņām saistībā ar papildu finansējumu laika posmā no 2023.gada 1.aprīļa līdz 2023.gada 31.decembrim un šī brīža aktualitātēm. Laika posmā no 2023.gada 1.aprīļa līdz 2023.gada 31.decembrim ir piešķirts papildu finansējums šādiem pasākumiem:

* Kapitācijas naudas apmērs, tai skaitā samaksa par reģistratora funkcijas veikšanu un telefonisku konsultāciju sniegšanu prakses darba laikā, vienai personai 2,642177 euro mēnesī (iepriekš vienai personai mēnesī ir 2,547896 euro);
* fiksētais maksājums ģimenes ārsta praksei, tai skaitā riska maksājums 730,73 euro mēnesī (iepriekš 480,73 euro mēnesī );
* ģimenes ārsts saņems maksājumu 250,00 euro apmērā par ģimenes ārsta pacientu reģistrā reģistrētajai personai laikus atklātu vēzi 1. vai 2. stadijā, ja šāda vēža stadija ir diagnozes noteikšanas datumā (iepriekš 75.00 euro);
* darba samaksa:
	+ ārstiem un funkcionālajiem speciālistiem –2083 euro (iepriekš 1 963,00 euro);
	+ ārstniecības un pacientu aprūpes personām un funkcionālo speciālistu asistentiem – 1303,00 euro (iepriekš 1 183,00 euro);
	+ ārstniecības un pacientu aprūpes atbalsta personām – 865,00 euro (iepriekš 745,00 euro);
* ģimenes ārstu un māsu bērnu profilaktisko apskatēm mājās – tika pārrēķināts tarifs manipulācijai 01064 - Bērnu profilaktiskās apskates, ko veic ģimenes ārsts bērna mājās 18.74 EUR (iepriekš 9.81 EUR) un ir izveidots tarifs manipulācijai 60248 - Māsas vai ārsta palīga (feldšera) veikta bērna profilaktiska apskate mājās 15.20 EUR;
* Paplašinātas PET izmeklējumu iespējas uroloģiskajiem onkoloģijas pacientiem;
* Apmaksāts papildus medicīniskais papilduzturs (dzeramā pārtika) pacientiem ar diagnozēm – E43 Neprecizēta smaga olbaltumu un enerģētiska malnutrīcija un - E44 Viegla vai vidēja olbaltumu un enerģētiska malnutrīcija;
* Prioritāro pakalpojumu programmā onkoloģiskiem pacientiem tika iekļauta Datortomogrāfija, ko iestādes pacientiem ar pamatdiagnozi C00-D48 var veikt virs kvotas.

Dienests atgādina, ka rīt – 30.martā plkst.13.00-15.00 notiks attālināts seminārs ģimenes ārstiem, kurā viens no izskatāmajiem jautājumiem būs par aktualitātēm no šī gada 1.aprīļa.